Kaapstad-skool ontruim tydens brandBrand by skool in Zonnebloem, Kaapstad (7 Februarie 2019) (Foto verskaf) ŉ Laerskool is Donderdagmiddag in Zonnebloem in Kaapstad ontruim toe ŉ brand by die skool uitgebreek het. Russel Meiring, woordvoerder van ER24, het gesê die gebou het in ligte laaie gestaan toe paramedici en brandbestryders by die toneel opgedaag het. “Die kinders is onmiddellik ontruim en brandbestryders het die brand probeer blus.” Terwyl die kinders ontruim is, het ŉ beampte van die Kaapstadse metropolisie matige rookinaseming opgedoen. “Hy is op die toneel behandel en na ŉ nabygeleë hospitaal geneem vir verdere behandeling.” Geen verdere beserings is aangemeld nie. Plaaslike owerhede is op die toneel vir verdere ondersoek. ŉ Brand woed ook Donderdagmiddag naby Kampsbaai. Kloofnekweg is gesluit vir verkeer en geen verkeer word van die stad af in die rigting van Kampsbaai toegelaat nie. Brand by skool in Zonnebloem, Kaapstad (7 Februarie 2019) (Foto verskaf) Die brand naby Kampsbaai: Fire in Camps Bay.@vwsfires @TableMountainNP and @cptfrs are currently on the scene. pic.twitter.com/kTtLvEJpAz — Kyle Mijlof (@KMijlof) February 7, 2019